
Napirend száma: …………………

a Képviselő-testület
2021. december 9-i ülésére

Tisztelt Képviselő-testület!

Tárgy: 
A Budapest Főváros XIV. Kerület Zugló Önkormányzata és a nemzetiségi önkormányzatok közötti együttműködési megállapodások felülvizsgálata és az új közigazgatási szerződések megkötése.

I. Előzmények
A nemzetiségek jogairól szóló 2011. évi CLXXIX. törvény (a továbbiakban: Njtv.) értelmében nemzetiségnek minősül: a bolgár, a görög, a horvát, a lengyel, a német, az örmény, a roma, a román, a ruszin, a szerb, a szlovák, és az ukrán.

Az Njtv. 80. §-a szabályozza a helyi önkormányzat és a helyi nemzetiségi önkormányzat együttműködését. A helyi önkormányzat a helyi nemzetiségi önkormányzat részére – annak székhelyén – biztosítja az önkormányzati működés személyi és tárgyi feltételeit, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív végrehajtási feladatok ellátásáról.

II. Vélemények
Az Njtv. 2020. július 1-én hatályba lépett új 80. § (2) bekezdése értelmében az együttműködésről szóló szerződést „szükség szerint” felül kell vizsgálni. 

Az Njtv. módosult 80. §-a miatt a felülvizsgálatot el kellett végezni, melynek eredményeképpen új szerződést kell kötni (2. melléklet). A szerződés tervezetében a jogszabályváltozás folytán megváltozott rendelkezéseket vastagon szedett, dőlt betűkkel jeleztük.

Időközben megváltoztak a Nemzetiségi Önkormányzatok gazdálkodására vonatkozó polgármesteri normatív utasítások is; a szerződéskötést ez is szükségessé teszi. A megállapodás új megnevezése a hatályos Njtv. szerint „közigazgatási szerződés”.  

A közigazgatási szerződésben (a továbbiakban: szerződés) az alábbiakat rögzíteni kell:

a) a helyi nemzetiségi önkormányzat költségvetésének előkészítésével és megalkotásával, valamint a költségvetéssel összefüggő adatszolgáltatási kötelezettségek teljesítésével, továbbá a helyi nemzetiségi önkormányzat önálló fizetési számla nyitásával, törzskönyvi nyilvántartásba vételével és adószám igénylésével kapcsolatos határidőket és együttműködési kötelezettségeket, felelősök konkrét kijelölését,
b) a helyi nemzetiségi önkormányzat kötelezettségvállalásaival kapcsolatosan a helyi önkormányzatot terhelő ellenjegyzési, érvényesítési, utalványozási feladatokat, továbbá a felelősök konkrét kijelölését,
c) a helyi nemzetiségi önkormányzat kötelezettségvállalásának szabályait, különösen az összeférhetetlenségi, nyilvántartási kötelezettségeket,
d) a helyi nemzetiségi önkormányzat működési feltételeinek és gazdálkodásának eljárási és dokumentációs részletszabályaival, a belső ellenőrzéssel, valamint az ezeket végző személyek kijelölésének rendjével, és az adatszolgáltatási feladatok teljesítésével kapcsolatos előírásokat, feltételeket,
e) a jegyző vagy annak – az Njtv. rendelkezéseinek megfelelő – megbízottja a helyi önkormányzat megbízásából és képviseletében részt vesz a nemzetiségi önkormányzat testületi ülésein és jelzi, amennyiben törvénysértést észlel, továbbá a Nemzetiségi Önkormányzat kérésére szakmai segítséget nyújt annak ülésén és azon kívül is a Nemzetiségi Önkormányzat működését érintően. 
f) azon ingatlan konkrét megjelölését, ahol az Önkormányzat biztosítja a nemzetiségi önkormányzatok feladatellátást (Nemzetiségek Háza, Thököly út 73.).

A bolgár, a görög, a horvát, a lengyel, a német, az örmény, a roma, a román, a ruszin, a szerb, a szlovák, a szlovén és az ukrán Nemzetiségi Önkormányzatok képviselő-testületei az év végéig november, illetve december hónapban megtárgyalják a szerződés tervezetét.

Gazdasági Osztály véleménye: Észrevételt nem tesz.

Jogi Főosztály véleménye: az előterjesztésben közölt adatok, információk alapján az előterjesztéshez jogi észrevételt nem tesz.


III. Bizottsági vélemények

Az előterjesztést a Jogi és Ügyrendi Bizottság tárgyalja.

IV. Döntési javaslat
Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1. számú mellékletét képező határozati javaslatot.

A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései alapján egyszerű szótöbbség szükséges.


Budapest, 2021. november 22. 

								Horváth Csaba
  polgármester

Mellékletek: 
1. melléklet: határozati javaslat
2. melléklet: közigazgatási szerződés tervezet 1. változat
[bookmark: _GoBack]3. melléklet: közigazgatási szerződés tervezet 2. változat

Az előterjesztést készítette: dr. Veress Zoltán (Jogi Főosztály)


					1. melléklet az 123-664/2021. előterjesztéshez


Budapest Főváros XIV. Kerület Zugló Önkormányzata Képviselő-testülete
....../2021. (……) önkormányzati határozata
a Budapest Főváros XIV. Kerület Zugló Önkormányzata és a nemzetiségi önkormányzatok közötti új közigazgatási szerződések megkötéséről


Budapest Főváros XIV. Kerület Zugló Önkormányzata Képviselő-testülete úgy dönt, hogy megköti a Zuglói Bolgár Önkormányzattal, a Zuglói Görög Önkormányzattal, a Zuglói Horvátok Önkormányzatával, a Zuglói Lengyel Önkormányzattal, a Zuglói Német Önkormányzattal, a Zuglói Örmény Önkormányzattal, a Zuglói Roma Nemzetiségi Önkormányzattal, a Zuglói Román Önkormányzattal, a Zuglói Ruszin Önkormányzattal, a Zuglói Szerb Önkormányzattal és a Zuglói Szlovákok Önkormányzatával az 1. melléklet, a Zuglói Ukrán Önkormányzattal pedig a 2. melléklet szerinti közigazgatási szerződést.
Felkéri a polgármestert a közigazgatási szerződések aláírására.


Határidő: 2021. december 29. (a szerződések aláírására)
Felelős: Horváth Csaba polgármester (a Jogi Főosztály útján)

